Plaasmoorde!!!!! Farm Murders!!!!! - Page 417 - Stormfront
Page 417 of 673 « First < 317 367 403 404 405 406 407 408 409 410 411 412 413 414 415 416 417 418 419 420 421 422 423 424 425 426 427 428 429 430 431 467 517 > Last »
04-29-2009, 03:32 AM #4161
Alzheimerlyer ná 2 maande steeds soek
George. - Twee maande nadat mnr. Johan Redelinghuys (67) spoorloos verdwyn het, weier sy familie om moed op te gee dat hy gevind sal word.
Redelinghuys, 'n Alzheimerlyer, het die middag van 28 Februarie in Plettenbergbaai weggedwaal.
Me. Annamari van Rooyen, koördineerder van die soektog in Plettenbergbaai, het opnuut 'n pleidooi gerig tot persone wat moontlik inligting het oor waar Redelinghuys hom dalk bevind.
Volgens haar is Redelinghuys op 28 Februarie omstreeks 15:00 vir die laaste keer by die Arrowwood-vakansiewoonstelle gesien waar hy en sy vrou, Lucia, tuisgegaan het. Daarna loop die spoor dood. Buiten 'n uitgebreide soektog het die gesin ook advertensies geplaas in koerante, waaronder Die Burger. Alle leidrade is sonder sukses opgevolg.
Sy het gesê Redelinghuys is in so 'n mate deur Alzheimer se siekte aangetas dat hy nie in staat sou wees om sy adres te verskaf nie.
"Hy sou ook nie die pad terug na die woonstel kon vind nie. Hy kon dalk aan mense vertel het hy word agtervolg deur persone wat hom wil seermaak. Ons is oortuig iemand moes hom die middag gesien het."
Redelinghuys was geklee in 'n donkergroen kakiehemp, donker kortbroek en sandale. Hy dra 'n bril, het grys hare met 'n snor, weeg 84 kg en is 1,78 m lank. Hy staan ook bekend as Boetie.
Mense met inligting oor hom kan sy seun, mnr. Redelinghuys jr., by 079 519 5097 bel.
04-29-2009, 03:35 AM #4162
Diewe slaan toe op grafte van Westdene-slagoffers
JOHANNESBURG. – Dit was 'n treurspel wat die land nooit sal vergeet nie, en nou is die kindergraffies wat daardie verskriklike dag 24 jaar gelede simboliseer, skandelik verniel.
Koperletters, -plate en -fotorame op grafte van kinders wat 27 Maart 1985 in die Westdene-busramp dood is, is afgesteel.
Met Volksblad se besoek aan die Wespark-begraafplaas in Johannesburg, waar 36 slagoffertjies se grafte in twee rye staan, is 20 grafte getel waarvan koper gesteel is.
Op ene Rita se graf is dié treffend hartseer-inskripsie: "Geen laaste woord, geen laaste groet, in die hemel sal ons weer ontmoet."
Maar bokant hierdie afskeidswoorde van 'n familie in rou, sit net nog die ronde merk waar vermoedelik eens 'n foto in 'n koperraam was.
Op van die grafte is net die buitelyne nog te sien waar koperletters name soos "Annelie" en "Conrad" eens glansend gespel het.
Me. Jenny Moodley, woordvoerder vir Johannesburg se parke-afdeling, sê hulle het mense wat koperletters van grafte steel, en ander wat grafte stukkend skop, al op heter daad betrap en net daar in hegtenis geneem.
Moodley sê daar is 24-uur-sekuriteit by die begraafplaas.
Die begraafplaas word ook gepatrolleer.
Maar nietemin kom kwaaddoeners steeds by die hekke in en steel koper van grafte af.
04-29-2009, 06:17 AM #4163
Accused knew what he was doing, court told
A PSYCHIATRIST testifying in the murder case against a man accused of a shooting spree, killing one person and injuring two others, told the Port Elizabeth High Court yesterday that he had known what he was doing on the day of the incident.
Dr Conrad Visser, a psychiatrist at Fort England Hospital in Grahamstown, said it was strange that Steven Romer, 51, claimed that his mind had been absent at the time, yet he had picked out a police vehicle and recognised it.
Romer, who pleaded not guilty to a count of murder and two of attempted murder, said his defence was that of "non pathological automatism", a condition of involuntariness, which can arise as a result of insanity.
Visser told the court that Romer's behaviour did not speak in any way of automatism.
He said the fact that Romer did not shoot at the police, showed that he might have known it would be a more serious offence to do so.
Romer, 51, a former East London car salesman, allegedly killed Gavin du Mont, 41, and wounded Karen Heuer, 27, and Ernest Janse, 56, on October 17, 2007.
04-29-2009, 06:18 AM #4164
Tears flow as cop murderers found guilty
THERE were tears in the Port Elizabeth High Court yesterday when four of five men accused of murdering policeman Winston Vencencie two years ago were found guilty.
Vencencie was shot in Kwazakhele on January 7, 2007, for his police firearm. He and his partner, Constable David Spannenberg, had attended to an accident on the corner of Njoli and Tunyiswa roads when a gang opened fire on them.
Vencencie's wife, Debbie, and his family and friends could not contain their tears after Judge Nambitha Dambuza found Siviwe Javu, Mziyanda Soganga, Siyabonga Nogqala and Sinethemba Salazi guilty of murder and two counts of robbery.
The fifth accused, Thembani Mente, was found not guilty and discharged.
Dambuza said she was satisfied there was proof beyond reasonable doubt that the men were at the scene on the day of the shooting. She said the men had conspired to rob the police officers.
"Their behaviour shows there was common purpose to commit the crime."
She said the accused were bad witnesses.
"Accused one (Javu), contradicted himself."
Javu had claimed that he was in Motherwell on the day of the incident, but a state witness placed him at the scene.
Dambuza said there was no clear evidence that Mente, whom she acquitted, had been part of the decision to rob the police officers of their firearms.
"He was not part of the prior agreement, but he was present at the scene."
She said there was also no evidence that Mente intended to rob the police.
"There is no evidence that he did something other than stand and watch. There is also no confirmation that he actively participated."
Soon after judgment and the court had adjourned, the four accused turned around from the dock and started chatting with their friends and family members, some of whom advised them to appeal against the judge's decision.
None of them looked surprised or shocked as they were smiling and laughing.
Debbie, who was emotional, said she was relieved that the judge had found the men guilty.
"I'm lost for words, but I'm glad it's coming to a closure," she said.
Debbie said it was sad that the men did not show any remorse.
She said her husband was a wonderful and special man and that nothing could bring him back.
Her husband's death had also affected their seven-year-old son, Chad. She said Chad had suffered psychologically as a result of Vencencie's death.
The case was postponed to August 3 for correctional supervision reports of all four accused.
05-04-2009, 04:44 AM #4165
Middelburg. – 'n Boer wat 'n paar jaar gelede bygebring is nadat sy hart weens 'n bye-aanval gaan staan het, het gister met plaasaanvallers se 9 mm-koeël in sy bors gesterf.
"Die wêreld se grootste Blou Bul-ondersteuner is nou in die hemel," het mnr. Hennie Snyman, 'n familielid van mnr. Piet Honeyborne (50), gesê.
Honeyborne se vrou, Bella, het voor die moord "histeries" na patrone vir die sowat tien vuurwapens in die huis gesoek. Sowat vyf aanvallers het gisteroggend omstreeks 01:00 by die huis op die plaas Goedehoop by Blinkpan ingebreek en deur die kamers begin loop.
"Hulle het Ouma (die 98-jarige mev. Gerda Honeyborne) in haar kamer gekry en rondgesleep," het Bella gesê.
"Ons was in die kamer aan die agterkant van die huis en het gehoor hoe Ouma praat, maar sy praat gewoonlik hard. Die volgende oomblik was dit asof iets op haar gesig was. Ek het gedink dis haar hondjie wat op haar gesig klim.
"Ek het opgestaan om te gaan kyk en in 'n man (in die gang) vasgeloop."
Sy het hom gevra wat hy doen en hy het op haar afgestorm.
"Ek het die rewolwer in sy hande gesien en teruggehardloop kamer toe."
Sy het oor 'n klein trappie gestruikel en oor die kantoorvloer na die kamer gekruip.
"Ek het geskree 'Help! Hy het my!' toe my man verby my gang se kant toe storm met net 'n onderbroek en hemp aan."
Sy het haarself in die kamer toegesluit en die ligte aangeskakel, maar toe nóg twee boewe by die kamervenster gesien en die ligte afgeskakel.
"Ek het platgeval en om die bed gekruip na die bedkassie waar die rewolwer is. Daar was nie patrone in nie."
Familielede het eergister met die gewere gaan skiet en nuwe patrone gekoop, maar nie die vuurwapens herlaai nie.
"Chantelle (haar skoondogter) het hom (Piet) nogal gevra of sy die rewolwer moet laai, maar hy het gesê ons kan dit vandag (gister) doen."
Bella het dadelik haar seun, Pieter, en Chantelle, wat langs die hoofhuis bly, gebel om te vra waar die patrone is.
"Hulle is hier om my dood te maak! Waar is die patrone?" het sy oor die foon vir Chan-telle geskree.
Sy het dit uiteindelik in 'n klerekas gekry en twee skote deur onderskeidelik die kamervenster en badkamervenster afgevuur. "Toe was hulle al weg. Ek het Piet in die gang gekry met 'n 9 mm-koeël in sy bors."
Die polisie het volgens supt. Abie Khoabane, woordvoerder, gister 'n man aangekeer wat dalk met die moord verbind kan word.
Die motief vir die misdaad is nog onbekend. Sover bekend is niks uit die huis gesteel nie.
Honeyborne se bejaarde ma is gisteroggend hospitaal toe geneem en sterk steeds aan ná erge trauma.
05-04-2009, 04:51 AM #4166
Polisielid skiet glo op mense
'n Polisiesersant van Secunda is van poging tot moord aangekla nadat hy glo 'n motor in Trichardt van die pad laat trek en op die insittendes geskiet het.
Die sersant, wat van diens was, het met sy private motor in Trichardt se middedorp gery toe hy die ander motor laat stilhou het, het supt. Abie Khoabane, polisiewoordvoerder, gesê.
"Daar was 'n vrou, drie mans en twee kinders in die motor. Hy het 'n vuurwapen op hulle gerig."
'n Gemerkte polisievoertuig het toevallig by die toneel verbygery en een van die mans in die motor het die polisiebeamptes se aandag getrek.
"Die sersant het drie skote op die insittendes afgevuur.
"Die vrou is in die regterarm getref."
Die vrou is volgens Khoabane na 'n nabygeleë hospitaal geneem en die sersant is in die Trichardt-polisieselle opgesluit.
"Ons weet nie wat in sy kop aangegaan het nie," het Khoabane gesê.
05-04-2009, 04:52 AM #4167
Boere jaag 2 verdagtes wat huis glo beroof
Soos 'n geoliede masjien het boere in die Cullinan-distrik twee vermeende rowers gejaag totdat 'n hoewe-eienaar die twee onderskeidelik in die hand en knie geskiet het.
Die twee, wat glo 'n Toyota Fortuner en juweliersware in 'n huisrooftog in Thabazimbi gebuit het, het die juweliersware in die veld verloor terwyl hulle gisteroggend vroeg gevlug het.
Volgens mnr. Johannes Jaftha, polisiewoordvoerder, het 'n hoewe-eienaar in die Rietfontein-hoewegebied gaan ondersoek instel na sy geknipte grensdraad. Hy het die Fortuner in die veld naby die Cullinan-afrit van die N4 gesien. Twee mans van sowat 28 tot 32 jaar oud was naby die voertuig. Hulle het gevlug.
Die nuus dat twee verdagtes in die omgewing is, het soos 'n veldbrand versprei.
"Hulle het mekaar so vinnig gemobiliseer," het Jaftha oor die boere gesê.
Die eienaar van 'n hoewe 'n paar kilometer verder is per marnetradio laat weet die verdagtes gaan oor sy grond hardloop, het Jaftha gesê.
Die eienaar het die verdagtes opgemerk en op hulle geskiet.
Die polisie het die juweliersware wat die twee laat val het en 'n selfoon gevind wat die twee met die huisrooftog in Thabazimbi verbind.
Niemand is volgens Jaftha in die rooftog beseer nie.
Die verdagtes is van 'n land in Suider-Afrika, het hy gesê. Hulle is onder polisiebewaking in die Steve Biko-hospitaal in Pretoria.
Die polisie doen 'n beroep op ander boeregemeenskappe om so georganiseerd te raak en soos die boere van Cullinan 'n "netwerk" te hê, het Jaftha gesê.
05-04-2009, 04:55 AM #4168
Man buite kuierplek geskiet
Twee vermeende huisrowers wat op borgtog uit was, is vas nadat 'n man (57) eergisteraand buite 'n kuierplek tussen Pretoria en Hartbeespoort in die bors en kop geskiet is.
Mnr. Harry Pretorius het iets in sy motor buite die Kudu Inn by Welgegund gaan haal toe hy hom in drie of vier gewapende mans vasgeloop het, het supt. Jannie van der Walt, stasiebevelvoerder van Hartbeespoort, gesê.
Die mans het by Pretorius se motor gepeuter. Hy het op hulle geskree, waarna twee skote op hom geskiet is. Een het hom in die bors getref en die ander skrams teen die kop.
Mnr. David Brittle van die Kudu Inn, 'n vriend van Pretorius, het uitgestorm en daar is ook skote in sy rigting geskiet, het insp. Wilmarie van der Merwe, polisiewoordvoerder in Noordwes, gesê.
Brittle het teruggehardloop, sy haelgeweer gaan haal en 'n skoot in die aanvallers se rigting geskiet. Hulle het weggehardloop.
Paramedici en die polisie is ontbied. Pretorius is later die aand in 'n ernstige maar bestendige toestand in die Kalafong-hospitaal opgeneem, het Van der Walt gesê.
Die polisie was blitsig op die toneel omdat hulle juis in die omgewing besig was met 'n misdaadvoorkomingsoperasie. Die Pretoriase lugvleuel se hulp is ingeroep en dit het tot die arrestasie van twee verdagtes in nabygeleë bosse gelei.
Volgens Van der Walt word hulle met verskeie huisrooftogte in die omgewing verbind en is kort voor die voorval in een van dié sake vrygelaat op borgtog. Die digte bosse naby die Kudu Inn is gister weer vir spore gefynkam. Daar kon nog nie vasgestel word of daar aanvanklik vier of net drie rowers was nie.
Die polisie het nog nie 'n verklaring by Pretorius afgeneem nie. Dit lyk of sy radio uit sy motor gesteel is, maar hy moet dit nog bevestig.
05-04-2009, 04:59 AM #4169
SA vakansiegangers in Windhoek aangeval, beroof
Twee vrouedokters van Pretoria en 'n vriend is die afgelope week in Windhoek gewelddadig aangerand, beroof en byna vermoor.
Dr. Renske Lombard, verbonde aan 1 Militêre Hospitaal in Pretoria, dr. Annette Falkson, 'n weermagsielkundige en mnr. Ben du Toit, wat by Krygkor werk, is drie uur voordat hulle ná 'n vakansie in Namibië na Suid-Afrika sou terugkeer, deur rowers oorval.
Falkson was in die 1980's 'n Suid-Afrikaanse marathon-kampioen.
Du Toit het 'n skedelfraktuur, drukking op die brein en ernstige beserings aan sy linkerarm opgedoen. Lombard is met 'n groot klip in die gesig gegooi en Falkson se ribbes is beseer en sy is met die vuis in die gesig geslaan.
Du Toit beskryf die voorval as "traumaties".
Die groep vriende is Woensdagoggend kort ná 08:00 aangeval op Lovers Hill, 'n stil koppie in Windhoek tussen die middestad en die woonbuurt wat as Klein Windhoek bekend staan. Du Toit sê die stilhouplek is op 'n toeriste-roete wat wyd geadverteer word as die "aalwynroete".
Hy het Vrydag uit Windhoek vertel die aanvallers het blitsvinnig te werk gegaan.
"Ek is doodseker hulle het dit al voorheen gedoen," sê Du Toit.
Hy, Falkson en Lombard het Woensdag na aalwyne op die koppie gaan kyk. Sy vrou het by die hotel gewag en die laaste voorbereidings getref voordat hulle later die oggend sou terugry na Suid-Afrika.
Twee rowers het skielik uit die bosse gestorm en die Land Rover Discovery waarmee hulle gery het, se deure oopgeruk.
Hulle het Du Toit uit die voertuig gesleep en herhaaldelik met 'n mes gesteek.
Du Toit het die messteke met sy arms probeer afweer. Falkson het uitgespring en Lombard het die voertuig se deure gesluit.
Du Toit en Falkson het met mening teruggeveg en die aanvallers onder meer met klippe gegooi.
Die rowers het egter die oorhand gekry en later was Du Toit so erg beseer dat hy op die grond gelê het. Om die aanvallers te laat padgee, het Falkson Du Toit se beursie uit sy broeksak gepluk en vir een van die rowers gegooi.
Sy makker het intussen 'n groot klip deur een van die Land Rover se ruite gegooi en Lombard vol in die gesig getref. Hulle het met haar handsak en Du Toit se beursie gevlug.
Du Toit glo die aanvallers het al voorheen mense op dieselfde plek aangeval. "Dit was goed beplan, hulle het ons absoluut ge-ambush. Hulle het nie toegeslaan toe ons ver uitmekaar was nadat ons stilgehou en uitgeklim het nie – hulle het gewag tot ons naby mekaar was. Hulle wou só seker maak dat nie een van ons kon wegkom nie," sê Du Toit.
'n Dokter het aan hom gesê daar wag lang en intensiewe fisioterapie op hom voor hy weer sy hand ten volle sal kan gebruik.
Falkson en Lombard het gistermiddag teruggevlieg na Suid-Afrika.
Du Toit sal moontlik later die week terugkeer. Hy sê hy is so ernstig beseer dat hy nie kan bestuur nie. Hy kan ook nie vlieg nie weens die drukking op sy brein. Dit kan lewensgevaarlik in 'n vliegtuig wees, het 'n dokter gewaarsku.
05-05-2009, 05:17 AM #4170
Koeëls mis man met sentimeters
NELSPRUIT - "Ek het net 'n blou vlam sien spoeg in die donker en die volgende oomblik het my bakkie se windskerm voor my ontplof en duisende stukkies glas op my afgereën." Mnr. Barry Lourens van Hi-Tech Wagte Nelspruit het verlede Vrydagaand 'n afspraak met die dood gehad toe daar twee maal op hom geskiet en die een koeël enkele sentimeters verby sy kop geseil het. "Dit was ongeveer 18:50 toe ek met 'n Hi-Tech Isuzu-bakkie vanaf Low's Creek na Nelspruit gery het," het Lourens vertel. Volgens hom was hy net verby die KaNyamazane-afrit en so 300 meter voor die Mara-afdraai toe twee skote geklap het.
"Daar het 'n voertuig van vooraf gekom, maar dit was reeds donker en ek kon nie mooi sien watter fabrikaat dit was nie, maar dit het soos 'n Mazda Etude of Toyota Corolla gelyk." Daar was 'n blou vlam aan die bestuurderskant en Lourens het 'n harde knal op sy bakkie se enjinkap gehoor. Hy het kop gehou en remme aange-slaan, terselfdertyd het 'n tweede blou vlam gespoeg en die Isuzu se windskerm het gebars.
"Ek het net neergeval op die sitplek en gehoor hoe die voertuig verbyjaag, dit was alles binne 'n paar sekondes verby." Lourens het in die spieëltjie gesien dat die verdagtes nie omdraai nie, maar aanhou jaag in KaNyamazane se rigting. Hy het "voet in die hoek gesit" Nelspruit toe. "Ek het nie eens geweet 'n Isuzu-bakkie kan so vinnig ry nie," het hy gelag. Aangesien hy ongewapen was, kon hy dit nie waag om sy aanvallers te agtervolg nie.
Net voor Nelspruit het hy langs die pad afgetrek en die Hi-Tech-beheerkamer, sowel as die eienaar mnr. Micky Erasmus gekontak. "Ek het die voorval by die polisie gaan aanmeld, maar was glad nie beïndruk met die diens wat ek gekry het nie. Ek moes my eie verklaring skryf, aangesien dit 'n SAPD-student was!" het hy verontwaardig gesê. Volgens hom het die polisie 'n saak van dreig met 'n wapen geopen, "maar die mense het dan op my geskiet!" Insp. Dawie Pretorius het die voorval bevestig, maar gesê dat 'n saak van poging tot moord ondersoek word.